Rezumatul Studiului 7 - Conducători care slujesc

1. **ORIGINILE PREZBITERISMULUI.**
	* La început, biserica era condusă direct de cei 12 apostoli. Pe măsură ce biserica creştea a fost necesar ajutorul altor persoane. Pentru aceasta au fost aleşi diaconi (Fapte 6:1-6).
	* Când s-au format biserici în afara Ierusalimului, a fost nevoie să se numească lideri care să le conducă: prezbiterii.
	* În cartea Faptelor şi în scrierile lui Pavel, vedem cum acesta obişnuia să numească lideri în fiecare biserică (Tit 1:5).
2. **CALITĂŢILE PREZBITERULUI.**
	* În 1 Timotei 3:1-7 şi Tit 1:6-9 găsim calităţile pe care trebuie să le aibă aceia care sunt numiţi ca prezbiteri.
3. **ÎNDATORIRILE PREZBITERULUI.**
	* Prezbiterul este, înainte de toate, un „martor al patimilor lui Hristos şi părtaş al gloriei care urmează să fie descoperită” (1 Petru 5:1).
	* Este comparat cu un păstor care îşi îngrijeşte oile. Trebuie să le conducă la Marele Păstor şi să împartă cu ele cunoştinţele sale personale despre Mântuitor.
	* Trebuie să fie un exemplu umil pentru turmă, să o înveţe şi să o ajute să lucreze în armonie (1 Petru 5:3).
	* Totul trebuie făcut în mod voluntar, cu avânt, motivaţi de dragostea pentru Hristos şi biserica Sa.
4. **SLUJIREA CA VOCAŢIE.**
	* Acela care ocupă un post de lider în biserică trebuie să slujească celorlalţi şi să le fie exemplu.
	* Ca şi imitatori ai lui Hristos, fiecare lider a fost chemat să caute binele fraţilor săi şi nu al său propriu.
5. **UMILINŢA. 1 Petru 5:5-7.**
	* În timpurile în care a trăit Petru, umilinţa era atitudinea pe care trebuiau să o aibe slujitorii şi sclavii faţă de stăpânii lor. A arăta umilinţă faţă de cineva care este „sub” sau la acelaşi nivel, era considerat o slăbiciune.
	* Dar în biserică nu poate fi aşa. Umilinţa este o cerinţă indispensabilă pentru convieţuire, în mod special pentru aceia care sunt înzestraţi cu autoritate.
	* Trebuie să reflectăm faţă de fraţii noştri aceeaşi umilinţă cu care ne prezentăm înaintea lui Dumnezeu (1 Petru 5:6-7).
6. **ÎNFRUNTÂND PERICOLE. 1 Petru** **5:8-9.**
	* Creştinii vor trebui totdeauna să înfrunte încercări datorită conflictului dintre bine şi rău. După cum avansează biserica, se multiplică şi eforturile duşmanului sufletelor.
	* Ni se cere să rezistăm diavolului, tari în credinţă. În această luptă, Isus ne promite că „El însuşi *ne* va desăvârşi, *ne* va aşeza, *ne* va întări şi *ne* va face neclintiţi” (1 Petru 5:10 GBV).